open-index/open-wikipedia-markdown huggingface dataset:
12 di lugliu

U **12 di lugliu** hè u 193esimu ghjornu (u 194esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Amedeo-modigliani-identification-photo-nice-1918.jpg||Amedeo Modigliani (12 di lugliu 1884-24 di ghjennaghju 1920), 1918


## Morte

## Celebrazione
### Feste
### I Santi
U Beatu **Uliveriu**.

**Uliveriu** Plunket era unu Irlandese natu in u 1629, mortu in Londra l'11 lugliu 1681.

Era natu à l'epica chì u guvernu di Londra spusessava i so paisani per dà terre à l'Inglesi prutestanti chì accettavanu di stabilissi in l'isula. Avia 20 anni quandu u dittatore Cromwell fece massacrà l'Irlandesi chì si eranu rivultati.

A' 25 anni, Uliveriu hè fattu prete è, à 40 anni, u papa ne face l'arcivescu di Armagh.

I Strazii ùn li manconu. Malgradu e difficultà per esercità u so mistieru, era sempre curaggiosu, attivu è di bon umore. Ancu in e prigiò di Londra, era sempre alegru è curtese. L'avianu inculpatu di altu tradimentu. Dicianu ch'ellu avia preparatu u sbarcu in Irlanda di vintimila francesi è impostu i so preti per armà settantamila suldati contru à l'Inghilterra. In tribunale, dui frati ghjuronu nantu à a Bibbia chì l'accusa era vera. U ghjuratu u cundannò à esse - citu - "impiccatu, viutatu è smembratu".

Scrivendu a so ultima lettera, Uliveriu dicia ch'ellu era felice di serve di mudellu à i so cari Irlandesi è di andassine in Celu accantu à Cristu.

U so corpu hè statu sepoltu in Inghilterra, in l'abbazia di Downside, è u so capu in a Republica d'Irlanda, à Drogheda.

Etimolugia: da u germ. "anu" (antenatu) è "laib" (discendente).

Casate: Olivieri.

Nomi: Lell, Noll, Ol, Olier, Olive, Oliveiros, Oliver, Oliverio, Oliverius, Oliverus, Olivette, Olivia, Olivier, Ollier, Ollivier, Uliva, Uliveria, Uliveriu, Ulivu.

Litteratura: "Chanson de Roland" (XIIe s.), Dickens, "Oliver Twist" (1838).https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
13 di lugliu

U **13 di lugliu** hè u 194esimu ghjornu (u 195esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Arrigu**.

**Arrigu**, duca di Baviera, era natu u 6 maghju di l'annu 973. A' 29 anni, diventava rè d'Alemagna è, dodeci anni dopu, in Roma, li davanu a curona di u Santu Imperu. Regnava dunque nantu à l'Alemagna, l'Austria, a Sguizzera, i Paesi Bassi, è l'Italia d'in sù. Hè mortu dece anni dopu, u 13 lugliu 1024, à 41 annu, è l'anu sepoltu in Bamberga di Baviera.

In issi dece anni, Arrigu ebbe u so da fà, sempre in guerra per mantene l'unità di u Santu Imperu. A so seconda preocupazione era di rifurmà u papatu. Bisognu ci ne era chì, in issu seculu, nantu à 28 papa, 14 devianu à donne di esse stati eletti. Avia da intraprende issa riforma cù l'aiutu di Rubertu u Pietosu, rè di Francia, quand'elli si sò morti tramindui.

Attempu à Arrigu, si festighjeghja a moglia, Cunegonda, figliola di u conte di u Lussemburgu, chì ghjè stata santificata ancu ella. A' a morte di u maritu, si era disfatta di tuttu ciò ch'ella avia è passava u so tempu à pregà è à serve i poveri in una abbazia ch'ella avia creatu. Hè morta u 3 marzu 1033. L'anu sepolta in Bamberga accantu à u maritu.

Bamberga era un situ maravigliosu. In vita, ci andavanu inseme, tutte e volte ch'elli pudianu.

Arrigu.

Etimolugia: da u germ. "heim" (casa, famiglia) è "ric" ((putente).

Casate: Arrighi, Arrii.

Nomi:Arrighetta, Arrigo, Arrigu, Dieks, Drickes, Driek, Eanruig, Eiric, Enrichetta, Enrico, Enricu, Enrique, Enriqueta, Enza, Enzina, Enzio, Enzo, Erichetta, Guenia, Guenrieka, Guenrikh, Haain, Hank, Hanraoi, Harriet, Harriot, Harry, Hattie, Heiko, Heincke, Heinel, Heinemann, Heinko, Heino, Heinrich, Heinz, Henderkien, Hendrick, Hendricus, Hendrijke, Hendrik, Hendrika, Hendrikus, Hendrina, Henke, Henneke, Henning, Henno, Henri, Henrietta, Henriette, Henrik, Henrika, Henrika, Henry, Henschel, Hettie, Hetty, Hinderik, Hinnerk, Hinrich, Hinz, Indrikis, Jette, Keikki, Kejke, Netta, Nettie, Reiz, Rickie, Riken, Ritz, Yetta.

Paesi è cità: Basileu, Bamberga.

Cunegonda:

Etimolugia: da u germ. "kuni" (discendenza, sterpa) è "gund" (cumbattitu).

Nomi: Cunegonda, Cunégonde, Gunde, Gundel, Kinga, Koneke, Kundel, Kuneke, Kuni, Kunigunde, Kunissa, Künne, Kunni, Kunsela.

Paesi è cità: Bamberga.

Prutezzione: i cechi.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
14 di lugliu

U **14 di lugliu** hè u 195esimu ghjornu (u 196esimu ghjornu s'è l'annata hè bisesta) di u calendariu gregorianu.

## Evenimenti

## Nascite
1987 - Daniel "Dan" Coulter Reynolds, cantatore è percussionista statunitense (frontman di Imagine Dragons).

## Morte

## Celebrazione
### Feste
### I Santi
Santu **Camellu**.

**Camellu** di Lellis era natu in Bacchianico, un paese di l'Abbruzze taliene, in u 1550. Misurava dui metri è avia certi pedi chì parianu scialuppe. In Firenze, facenu vede un vechju scarpu chì averebbi appartenutu à u santu.

A' 17 anni, cù u babbu, u marchese di Lellis, Camellu si ingagia in l'armata spagnola chì facia a guerra à i Turchi. Ebbe una ferita chì u fece zuppighjà a vita sana. Dicenu chì, u 7 uttobre 1571, era à a famosa battaglia navale di Lepante ma chì issu ghjornu ùn pobbe cumbatte chì avia a dissenteria.

Camellu era un ghjucadore di carte. Un ghjornu si hà ghjucatu a spada, l'archibugiu, a scatula à polvera, a cappotta è a camisgia. Scacciatu da l'armata per gattiva cundotta, hè diventatu un vucandieru, fendu, quindi è culandi, u manuvale, o dumandendu a limosina. Ghjuntu in Roma, i frati Cappuccini l'anu impiegatu cum'è sumeraiu. Ghjè in issu cunventu ch'ellu hà trovu a fede.

Hè entratu cum'è infirmieru à l'uspidale San Ghjacumu di i Cronici. Custì, i malati avianu pocu à manghjà, campavanu in a feccia, ricevianu colpi è, qualchì volta, eranu interrati avanti di avè persu cumplettamente u fiatu. Diventatu direttore, ne hà fattu un uspidale cumu si deve. Una volta, ricusò di receve un cardinale chì l'avia criticatu. Li fece dì ch'ellu era occupatu à curà e piaghe di u Nostru Signore.

In u 1582, hà creatu a Cungregazione di i Frati Uspitalieri, detti dinù: Frati Camilliani. In Francia dicenu "Les Frères du Bien-Mourir". I statuti dicianu chì, pè i frati, l'uspidale devia esse un giardinu di delizie, è i malati i so patroni.

Quand'ellu morse, in Roma, u 14 lugliu 1614, San Bellarminu disse: "Camellu era tantu caritatosu chì, oramai, a so anima hè à mezu à i seraffini".

Etimolugia: da u lat. "camillus" (nome datu in Roma à u giovanu chì assistia u prete pè i sacrifizii).

Casate: Camelli, Camellini, Camilli.

Nomi: Camella, Camellu, Camila, Camill, Camilla, Camille, Camillo, Camilo, Cammie, Kamilka, Millie.

Prutezzione: Camellu hè u santu patrone di l'infirmieri.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
15 di lugliu

U **15 di lugliu** hè u 196esimu ghjornu (u 197esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1976 - Diane Kruger (Diane Heidkrüger), attrice tedesca.

## Morte

Image:Chekhov by serov.jpg|Valentin Aleksandrovič Serov, *[[Anton Tchekhov]]* (29 di ghjennaghju 1860-15 di lugliu 1904), 1903

## Celebrazione
### Feste
### I Santi
Santu **Quilicu**. Santu **Bonaventura**.

Un' sapimu nunda di **Quilicu**, issu santu chì avia, in Corsica, una quarantina di chjese. U so cultu venia dunque subitu dopu à quellu di Santa Maria, San Ghjuvanni, San Petru è San Martinu.

Etimolugia: forse da u gr. "kiriakos" (dedicatu à Diu).

Casate: Quilici, Quilichini (chì, in u 1981, venia à u 49èsimu rangu di e casate corse).

Nomi: Chirgu, Chirigo, Quilico, Quilicu, Quirico, Quirigo.

Paesi è cità: Appiettu, Balogna, Ghjucatoghju, l'Olmu, a Pieve, u Poghju di Venacu, i Prunelli di Casacconi.

Litteratura: Tumasgiu Pasquale PERETTI: "Leggenda di San Quilicu d'Alisgiani", in ANNU CORSU 1938.

**Bonaventura** fù unu di i megliu scrittori mistichi di u Medievu. Ellu, Duns Scot è Tumasgiu d'Aquinu sò i più celebri duttori di a sculastica.

Bonaventura era un talianu natu in u 1221. Si chjamava Giovanni de Fidanza. Hà pigliatu u nome di Bonaventura à 22 anni, fendusi frate di san Francescu. Tandu, si ne hè venutu in Parigi per cuntinuvà à studià è, custì, da u 1248 à u 1257, hà fattu u prufessore di filosufia è teolugia. In u 1257, dunque à l'età di 36 anni, hè fattu ministru generale di l'Ordine ch'ellu direge 16 anni, ricusendu di esse fattu vescu d'York, in Inghilterra.

A' 52 anni, in u 1273, u papa Gregoriu Decimu u face vescu d'Albano è, subitu dopu, cardinale è u so legatu à u Cunciliu di Lione per circà di mette in accordu a Chjesa greca è a latina. A ricunciliazione - chì ùn durò d'altronde chè un annu - si hè fatta u 6 lugliu 1274.

Bonaventura muria ottu ghjorni dopu. Fattu unicu in a storia di i papa, Gregoriu Decimu dumandò à tutti i preti di a Cristianità di dì una messa pè u riposu di l'anima di Bonaventura.

Bonaventura hè statu canunizatu da Sistu Quartu in u 1482 è, in u 1587, Sistu Quintu u dichjarava duttore di a Chjesa.

Contanu chì, un ghjornu, Santu Egidiu li dumandò:

- Hè vera chì un gnurantone cum'è mè pò tene caru u Signore quant'è un sapientone cum'è tè?

- Hè vera - rispose Bonaventura - è ancu di più. Cunnoscu certe vechje chì nantu à issu puntu, valenu più chè tutti i teologhi.

Tandu, passava un vechja cù un carcu di legne nantu à u capu.

- Rallegratevi, o Zì, - li disse Egidiu - vengu di sapè chè vo pudite tene caru u Signore più chè Bonaventura.

E' po, si indinuchjò è restò trè ore in visibiliu.

Etimolugia: da u lat. "bona" (bona) è "ventura" (sorte).

Nomi: Bonaventura, Bonaventure.https://adecec.net/adecec/santi/07-lugliu.php

## In Corsica

## Ligami
* L'almanaccu 2006 di l'Adecec
16 di lugliu

U **16 di lugliu** hè u 197esimu ghjornu (u 198esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

Image:Herbert von Karajan 1963 (cropped).jpg|Herbert von Karajan (5 d'aprile 1908-16 di lugliu 1989), 1963

## Celebrazione
### Feste
### I Santi
A **Madonna di u Carmine**. Santa **Celestina**.

U nome, **Madonna di u Carmine**, vene da a Cungregazione di i frati Carmelitani chì avianu un munasteru nantu à u monte Carmelu, in Palestina, vicinu à Haiffa, cungregazione ricunnusciuta da u papa Onoriu Terzu in u 1226.

In i primi anni di u dicessettesimu seculu, a festa di a Madonna di u Carmine hè stata detta dinù festa di u Scapularu. Dicianu chì, un 16 lugliu, a Vergine Maria avia datu un scapularu à u Carmelitanu Simone Stock. E' in u 1726, Benedettu XII avia stesu issa celebrazione à a Chjesa Universale.

Fù un tempu chì una bolla papale permettia, à l'anime di quelli chì avianu purtatu u scapulare di Simone Stock, di esce da u purgatoriu u sabbatu dopu à esseci entrate. Ma a bolla, attribuita à Ghjuvanni XXI, era un falzu.

Etimolugia: da u lat. "carmen" (canzona).

Nomi: Carma, Carmel, Carmela, Carmelo, Carmen, Carmencita, Carmina, Carmine, Carmine, Charmaine.

Litteratura: Mérimée, Bizet: "Carmen" (opera, 1875).

Centu per una, una santa cù u nome di **Celestina** ùn hà mai esistitu, ancu si certi dicenu ch'ella facia parte di l'ottucentu vergine marturiate attempu. Ma forse chì u nome Celestina era datu in l'onore di Santu Celestinu, un papa mortu l'annu 432, cum'è Ghjiseppina era datu in l'onore di San Ghjiseppu.

Una Celestina hè una sora di l'Ordine di San Benedettu, creatu in u 1251 da un frate (Pier Morone d'Isernia) chì serà fattu papa in u 1294 cù u nome di Celestinu Quintu.

Etimolugia: da u lat. "caelestis" (celestu).

Nomi: Celesta, Célesta, Céleste, Célestin, Celestina, Célestine, Celestino, Celestinu, Célia, Célie.

Paesi è cità: Utrecht. In Corsica: Rennu.

Litteratura: Fernando de Rojas: "Celestina" (tragicumedia, 1499).

Mineralugia: nome datu, per via di u so culore, à un sulfattu naturale.

Astrolugia: nome datu à una piccula pianeta scuperta in u 1844.

Cucina francese: "L'omelette à la Célestine" hè una frittata asaai alta. "Les épinards à la Célestine" sò riscaldati parechje volte per ch'elli sianu più savuriti.https://adecec.net/adecec/santi/07-lugliu.php

## In Corsica

## Ligami
* L'almanaccu 2006 di l'Adecec
19 di lugliu

U **19 di lugliu** hè u 200esimu ghjornu (u 201esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Arseniu**.
**
Arseniu** era un rimitu. Si pensa ch'ellu sia natu in Roma versu l'annu 354. Anu pretesu ch'ellu era diacunu è precettore à a Corte di Bizanziu. Ciò chì ghjè certu hè chì si ne hè andatu in u desertu egizzianu è ci hè statu parechji anni. Quandu i Vandali sò scalati in Africa, si era rifugiatu versu e foce di u Nilu.

Arseniu passava u so tempu à fà sporte è pregà. E', preghendu, pianghjia. Avia tantu piantu strufinendusi l'ochji chì, quand'ellu hè mortu, ùn avia più ciglie.

Hè stunante chì issu omu, chì ghjera un parladore, abbia vulsutu campà solu. A spiegazione a truvemu in unu di i so detti: "Aspessu mi sò pentutu di avè parlatu, mai di essemi statu zittu".

Una altra ragione hè chì ghjera persuasu chì e donne eranu un periculu per quelli chì avianu sceltu di esse i servi di Diu. Contanu chì una matrona rumana, chì ùn ghjera più tantu giovana nè tantu bella, avia fattu u longu viaghju da Roma à l'Egittu per vedelu. Ghjunta quallà, u patriarca di Alessandria li disse duv'ellu era. Hà trovu a grotta duv'ellu stava è l'hà chjamatu.

- Andatevine è lasciatemi in pace, hà rispostu Arseniu.

- Mi ne anderaghju ma, almenu, prumettitemi di arricurdabbi di mè in Paradisu.

- Eiu - disse u rimitu -, vi prumettu di scurdami di voi.

Addisperata, hè vultata à vede u patriarca lagnendusi chì Arseniu ùn vulia salvà a so anima.

- Innò - hà dettu u patriarca -, Arseniu vole scurdassi di u vostru visu, ma micca di a vostra anima.

E' cusì hè partuta cunsulata lasciendu soldi pè a chjesa d'Alessandria.

Etimolugia: da u gr. "arsen" (maschju, virile).

Nomi: Arsène, Arseniu, Arsenius.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
20 di lugliu

U **20 di lugliu** hè u 201esimu ghjornu (u 202esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

Image:XIII.Leopp.jpg|Leone XIII (2 di marzu 1810-20 di lugliu 1903), 1898

## Celebrazione
### Feste
### I Santi
Santu **Elia**. Santa **Margherita**.

**Elia** hè u prufetu di l'Anzianu Testamentu chì campava in u regnu ghjudeu, à u nordu di a Palestina, versu l'annu 800 nanzu à Cristu. A so storia hè conta in i libri di i Rè.

Era u predicadore di u monoteisimu, a fede in un solu Diu. Hè u più famosu di i prufeti. D'altronde u so nome vole dì "diu". Sceltu da Diu per cunvince u populu di Israel di abbandunà e credenze in Baal è Astartè, Elia fece parechji miraculi.

Nantu à u monte Carmelu, hà sbugiardatu u preti di i falzi dii. Persecutatu da a regina Iesabel, si hè ritiratu in u desertu.
Dopu à avè prufetizatu u sterminiu di a razza d'Acchab, hè cullatu in celu nantu à un carru di focu, lasciendu à Eliseu per cuntinuvà a so opera.

A' l'epica di Ghjesù, ci sò chì credianu chì San Ghjuvan Battista era Santu Elia, vultatu nantu à a Terra per annunzià a ghjunta di u Messie.

Etimolugia: da l'ebreu "eli" (diu).

Nomi: Elia, Eliane, Elias, Elie, Eliet, Eliette, Ely.

Detti: e linguaccie cunsiglianu di ùn dumandà à a Petra di Verde sì Elia hè maschju o femina.

Di e numerose Margherite scritte à u Martirologu rumanu, una serebbi stata cacciata da a lista ufficiale di i santi: quella festighjata da a Chjesa latina u 20 lugliu.

**Margherita** hè nata è morta in Antiocca, in a seconda medità di seculu terzu. Dicenu ch'ella era figliola di un prete di Giove, messa for di casa da u babbu per essesi fatta cristiana. U prefettu rumanu si ne era innamuratu, ma ella ùn volse esse a so donna. Allora, l'anu flagellata, appesa pè i capelli, li anu strappatu e carni cù e teneglie, l'anu brusgiata, lampata in l'oliu bullente, è po l'anu scapata.

Una legenda conta chì, prima ch'elli a scapinu, era ghjuntu u diavule cù a forma di un dragu è a si avia ingullita cruda. Ella purtava sempre una piccula croce è, cù issa croce, apre u corpu à u dragu, sorte, u strangole cù a so cinta, è u lampa in mare.

Etimolugia è nomi: cf u 12 ghjennaghju.

Arti: numerosi sò i pittori chì anu riprisentatu à Santa Margherita d'Antiocca. Raffaellu avia fattu dui quadri: unu pè u rè di Francia, Francescu Primu, si trova in Parigi à u Louvre, l'altru hè à u museu di Vienna.

## In Corsica

## Ligami
* L'almanaccu 2006 di l'Adecec
21 di lugliu

U **21 di lugliu** hè u 202esimu ghjornu (u 203esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Vittoriu**. Santu **Lurenzu di Brindisi**.

**Vittoriu** campava in Marseglia - tandu dicianu Massilia - à l'epica di Massimianu Ercule chì fù imperatore da l'annu 285 à l'annu 305.

Santi chì anu listessu nome, ci ne hè una quarantina. Ellu, hè u più celebre. In 415, in Massilia, ci era dicià un munasteru San Vittoriu.

Vittoriu era un ufficiale, cunsiglieru di l'imperatore, un imperatore chì avia fattu massacrà una massa di Cristiani.

Quandu i Massigliesi anu sappiutu chì Massimianu avia da stabilissi in cità per un certu tempu, i Cristiani ebbenu u tremu. Vittoriu, Cristianu ancu ellu, i cunsulava, l'incuraggia, è pregava cun elli. Quandu l'imperatore l'hà sappiuta, hà incaricatu i capi di l'armata di dummallu. Tandu, ellu, si fece pruvucante bestemmiendu i dii pagani.

In prigiò, trova a manera di cunverte i trè suldati chì u curavanu. Quelli, sò stati scapati. Vittoriu hè statu marturiatu è sfracicatu sottu à una macina.

Etimolugia: da u lat. "victor" (vincidore).

Casate: Vittori.

Nomi: Gwthyr, Gyösö, Toyo, Vick, Vico, Victeur, Victoire, Victor, Victoria, Victoriano, Victorico, Victorien, Victorienne, Victorin, Victorine, Victorino, Victorio, Victrice, Viggo, Viktor, Viktorii, Viktorik, Viktorina, Viktorine, Vitiana, Vitoric, Vitoucha, Vitoulia, Vittore, Vittoria, Vittoriano, Vittorino, Vittorio, Vittoriu, Vitturina.

**Lurenzu**, natu in Brindisi u 22 lugliu 1559, hè mortu in Lisbona u ghjornu di i so sessanta anni.

A' 16 anni, si era fattu frate Cappuccinu in Venezia è à 23 anni era prete. Durante una vintina d'anni, hà predicatu in Italia è in Alemagna, battagliendu contru à u prutestantisimu, è po, in u 1602, l'anu elettu ministru generale di l'Ordine.

Lurenzu di Brindisi hè unu di i teologhi franciscani i più celebri, ciò chì face chì, in u 1959, u papa l'hà dichjaratu duttore di a Chjesa.

Etimolugia casate è nomi: cf u 10 agostu.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
23 di lugliu

U **23 di lugliu** hè u 204esimu ghjornu (u 205esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* Giuseppe Da Prato (A Spezia, 1936), matematicu talianu.

## Morte

## Celebrazione
### Feste
### I Santi
Santa **Brigida**.

**Brigida** hè nata in u 1303. Maritata à 13 anni à un principe svedese, hà avutu ottu figlioli.

Quand'ella hà 46 anni, u maritu more. Si ne và in Roma, raghjunta, l'annu dopu, da una figliola, Catalina (Santa Catalina). Anu campatu 23 anni inseme in issa cità, sinu à u 23 lugliu 1373, quandu Brigida hè morta.

A so regula di vita, Brigida a pigliava in u Vangellu. Campava cum'è i poveri, micca per bisognu, ma per cunnosce u disprezzu di a ghjente. A' una principessa rumana, chì li ne facia u rimproveru, disse: "Ghjesù ùn vi hà micca dumandatu u permessu per campà cum'ellu campava, eiu dinù mi ne passeraghju".

Cum'ella avia a rinomina di prufetizà, i capi di Statu è i papa a cunsultavanu. A'i primi li scrivia di cunsacrassi à u benistà di i so populi. In quantu à i papa, chì ghjeranu tandu in Avignone, i precurava di vultassine in Roma.

A' 69 anni, Brigida hè partuta pè a Terra Santa, cù Catalina, i figlioli, dui cavalieri è una scorta armata. Ci stetenu 15 mesi. "I più belli di a mio vita", disse Brigida. Hè morta à u ritornu, in Roma, è a salma hè stata purtata in Svezia, à Vadstena.

Una decina d'anni nanzu, avia creatu a Cungregazione di u San Salvadore, detta di e Brigidine.

Etimolugia: da u celtu "brigh" (forza, putenza).

Nomi: Berhed, Biddie, Birgit, Birgitte, Bride, Bridget, Bridie, Brighid, Brigida, Brigide, Brigidina, Brigitte, Britt, Britta, Gitte.

Paesi è cità: Svezia, Irlanda.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
17 di lugliu

U **17 di lugliu** hè u 198esimu ghjornu (u 199esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1935 - Donald Sutherland, attore canadianu.

## Morte

## Celebrazione
### Feste
### I Santi
Santu **Alesiu**.

**Alesiu** campava in i primi anni di u seculu quintu. Era figliolu di un senatore rumanu.

U babbu u volse marità cù una zitella chì ùn li cunvenia. A' meza cirimonia, in chjesa, scappa è imbarca nantu à un battellu chì partia pè a Siria.

Da a Siria, và in Edessa, l'attuale cità turca di Urfa, è ci stà 17 anni. Campava cù i circataghji chì dumandavanu a limosina à u purtone di e chjese.

Quandu u sacristanu face cunnosce e so virtù è i so meriti, Alesiu parte. Imbarca, è i venti facenu chì u battellu ghjunghje à u portu di Roma.

In Roma, i genitori eranu sempre in vita è a zitella ch'ellu devia spusà l'aspettava.

Ellu, senza fassi cunnosce, và à u palazzu di u babbu è dumanda ch'elli u lascinu dorme sottu à u scalone. "Iè - hà dettu u senatore -, ma à cundizione chè tù preghe per chì u Signore ci facci ritruvà u nostru figliolu". Alesiu ci stà 17 anni, sempre senza fassi cunnosce. U ghjornu dumandava limosine, a sera vultava sottu à u scalone, disprezzatu da i schjavi di u babbu chì li lampavanu in faccia l'acqua brutta di u lavatoghju.

Un ghjornu chì u papa Nucenziu primu celebrava a messa in prisenza di l'imperatore, si intese una voce: "Circate l'omu chì dorme sottu à un scalone. Pregherà pè a cità di Roma". U papa è l'imperatore partenu è trovanu à Alesiu. Era mortu. In manu, tenia un scrittu chì spiegava qual'ellu era è ciò ch'ellu avia fattu.

Etimolugia, casate è nomi: Cf Lisandru (22 aprile).

Paesi è cità: In Corsica, u cultu di Santu Alesiu esistia à u Castellare di Mercuriu è esiste sempre in Alisgiani, in a cumuna di e Valle. Ci sò chì pensanu chì u nome di a pieve venerebbi da u nome di u santu. Da sempre, a muntagna purtava u nome di u santu ma a prima cappella era smarita da un pezzu quandu, u 25 maghju 1750, u vicariu capitulare d'Aleria dava u permessu à a parochja di Castagnetu di fanne una. Hè quella chì esiste sempre.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
18 di lugliu

U **18 di lugliu** hè u 199esimu ghjornu (u 200esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1978: Virginia Raggi, puliticante taliana.

## Morte
* 1610: Caravaggio, pittore talianu

## Celebrazione
### Feste

### I Santi
Santu **Federiccu**.

Versu l'annu 825, **Federiccu** era statu fattu vescu d'Utrecht, in i paesi Bassi, da Luigi Primu u Pietosu, chì, ondeci anni nanzu, avia succedutu à u babbu, Carlumagnu.

Ci sò chì dicenu chì Federiccu era natu in i Paesi Bassi, d'altri ch'ellu era inglese.

L'annu 829, assiste à u Cunciliu di Magonza. U beatu Raban Mauru, arcivescu di Magonza, li hà dedicatu u so "Cumentu nantu à Ghjosuè".

Ghjuditta, a seconda moglia di l'imperatore, l'averebbi fattu tumbà per via chì l'avia rimpruveratu a so dissulutezza. Hè statu feritu à morte allora ch'ellu avia finitu di dì a so messa è pregava. Nanzu du spirà, hà perdunatu à l'assassini è li hà dettu di fughje per ùn fassi piglià. Era u 18 lugliu di l'annu 838.

Etimolugia: da u germ. "fried" (prutettore) è "ric" (putente.

Casate: Federici.

Nomi: Fedder, Federica, Federiccu, Federico, Federicu, Federigo, Fred, Freddy, Frederì, Frédéric, Frederica, Frederick, Frederics, Frederik, Frederika, Frédérique, Frederk, Fredric, Fredy, Freek, Frerich, Frerika, Frerk, Fricka, Fridichs, Frieda, Friedel, Friederike, Friedl, Friedrich, Frigga, Frika, Fritz, Rickel.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
24 di lugliu

U **24 di lugliu** hè u 205esimu ghjornu (u 206esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Cristina**.

**Cristina**, morta in l'annu 285, era a figliola di u guvernatore di Tiriu, accantu à u lagu di Bolsena, in Italia. A' l'età di 14 anni hè stata marturiata per avè ricusatu di rinnegà a religiaone catolica. A so tomba hè stata ritrova in u 1880.

Cristina era stata messa in u circulu cù dui serpi chì ricusonu di falli male. Anzi li anu leccatu i pedi è si so appesi à i so petti cum'è s'elli sughjianu. Allora hè stata tomba da duie frezze.

Etimolugia: da u lat. "christianus" (partitante di u Cristu).

Nomi: Carsta, Carsten, Chrétien, Chrétienne, Chris, Chrissy, Christe, Christel, Christelle, Christian, Christiàn, Christiana, Christiane, Christie, Christina, Christine, Cristiano, Cristianu, Cristina, Karsten, Kerst, Kerstin, Kirsten, Kristian, Kristina, Kristine, Kristocha, Stijn, Stina, Stinke, Tina.

Paesi è cità: Bolsena, Palermo, Torcello. In Corsica: e Valle di Campulori.

In Corsica, u cultu di Santa Cristina esiste sempre, ma pocu. In Santu Petru di Tenda è in Moita, dui lochi portanu u nome di Santa Cristina. Si po dà chì, in i tempi, ci fussi una chjesa. A' u Parapoghju, cumuna d'Arbori, a festa paruchjale era Santa Cristina. Oghje a cappella hè ruvinata. U solu locu duve a festa si hè cunservata hè à e Valle di Campulori. In issa cumuna, e feste di San Pancraziu, u 12 maghju, è di Santa Cristina, u 24 lugliu, anu ancu supraniatu quella di u santu patrone di a parochja, Santu Agustinu, u 28 agostu.

A cappella Santa Cristina di Campulori si trova sottu à u Muchjetu suttanu, à a Frumicaccia. Ghjè una di e più interessante di Corsica per duie ragioni:

. una hè chì l'architettura hè uriginale;

. l'altra, chì sò state cunservate bellissime pitture à l'affrescu.

Prosper Mérimée, cù u so libru "Voyage en Corse" hà fattu cunnosce a chjesa di Santa Cristina à a Francia intera. Cinquanta anni dopu, in u 1890, a cappella era classificata da u Serviziu di i Munimenti Storichi.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
25 di lugliu

U **25 di lugliu** hè u 206esimu ghjornu (u 207esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1969 - Otto Dix, pittore tedescu

## Celebrazione
### Feste
### I Santi
Santu **Ghjacumu u Maiore**.

**Ghjacumu** è Ghjuvanni (u fratellu), eranu piscadori.

Piscavanu nantu à lagu di Tiberiada, quandu Ghjesù capitò per issi lochi. Li disse: "Seguitatemi", è u seguitonu.

Issi dui apostuli eranu prisenti tramindui à a Risurezzione.

Un ghjornu avianu dumandatu à Ghjesù i dui primi posti in u so regnu ma, quandu Ghjesù era à l'agunia, "l'anima trista à murtoriu", allora ch'ellu avia dumandatu di veghjà è pregà, elli durmianu.

Ghjacumu, era dettu u Maiore per distinguelu da l'altru apostulu, Ghjacumu u Minore, forse per ch'ellu era u più anzianu, o u più grande, o ch'ellu avia raghjuntu à Ghjesù nanzu à l'altru.

Hè statu u primu di l'Apostuli à esse marturiatu. Erode l'hà fattu scapà versu l'annu 44, per fà piacè à i Ghjudei.

Durante ottu seculi, anu pinsatu chì a so tomba era in Palestina o in Egittu, è po, à u seculi IX, i Spagnoli anu dettu ch'ella era in Compostella. Tandu, l'anu fattu una cappella è, in u 1082, una cattedrale.

Santiagu di Compostella hè diventata a Mecca di l'Occidente. Venianu pelegrini da tutte e parti. Cum'è insegna, purtavanu una baioccula (in francese: la coquille Saint Jacques). A via lattea, chè no chjamemu a strada di Roma, o di u Signore, o di San Petru, o di a Madonna, o d'Erode, era chajamata, da i pelegrini, a strada di Santiagu.

Etimolugia, casate è nomi: cf u 3 maghju.

Paesi è cità: Spagna, Guatemala, Nicuaraga, Pessaro, Pistoia, Chili, Coimbra, Brunswick, Compostella, Innsbrück. In Corsica: Carbuccia, Chisà, Marignana, u Tassu, Lozzi, a Petra Zitambuli.

Prutezzione; Ghjacumu u Maiore hè u santu patrone di i speziali (farmacisti) è hà a riputazione di guarì i rumatisimi.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
26 di lugliu

U **26 di lugliu** hè u 207esimu ghjornu (u 208esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1893 - George Grosz, pittore tedescu
- 1955 - Asif Ali Zardari, ex presidente di u Pakistan (2008-2013).
- 1966 - Anna Rita Del Piano, attrice e regista taliana.
- 1981 - Anna Bell Peaks, attrice pornugrafica statunitense.

## Morte

## Celebrazione
### Feste
### I Santi
I Santissimi **Anna** è **Ghjuvacchinu**.

**Anna** è **Ghjuvacchinu** eranu i genitori di Maria Vergine. I quattru Vangelli ricunnusciuti da a Chjesa catolica ùn ne parlanu, ùn i citanu mancu. L'altri dicenu ch'elli facianu una vita santa, ch'elli avianu grosse bande di animali, è micca figlioli.

Di ùn avè figlioli, era mal vista da i Ghjudei è, à u tempiu, à Ghjuvacchinu accadia ch'elli li ricusinu l'offerte. Dopu à vinti anni di prighere, Anna hà parturitu di Maria.

I Cristiani d'Oriente anu principiatu à interessassi à u babbone è à a mammone di Ghjesù à u seculu quintu. In Occidente, Anna principionu à festighjalla à l'epica di e Cruciate ma i papa ùn sò micca sempre stati d'accunsentu per metteli nantu à u calindariu.

Ghjuliu Secondu, in u 1510, fissa a festa à u 26 lugliu.

Piu Quintu (1566-1572) a supprime.

Gregoriu XV (1621-1623) ne face un ghjornu festivu.

Leone XIII (1878-1903) a riduce à un ritu di seconda classa.

Paulu Sestu (1963-1978) decide chì San Ghjuvacchinu serà festighjatu attempu à Santa Anna, allora chì, assai nanzu, era onuratu u 20 marzu in Roma, Uu 22 in Polonia, u 28 lugliu in Parigi, u 9 sittembre in Grecia è Milanu, u 9 dicembre in Magonza, è, dopu, Clemente XII (1730-1740) avia messu a so festa in l'uttava di Maria Assunta.

Anna.

Etimolugia: da l'ebreu "hannah" (piena di grazia).

Nomi: Anaïs, Anita, Anke, Anna, Annaik, Annchen, Anne, Annequin, Annet, Annetta, Annette, Annick, Annie, Anouchka, Anouck, Antje, Hannah, Nancy, Nanette, Nannetta, Ninette, Ninon.

In u 1981, in Corsica, Anna venia à u quintu rangu di i nomi feminili dopu à Maria, Ghjuvanna, Francesca è Antunietta. Era quellu di 20 donne nantu à 1000.

Paesi è cità: San Fiurenzu. In Corsica, chjese dedicate à Anna è Ghjuvacchinu ùn ci ne hè, dunque u cultu deve esse statu intruduttu tardi.

Prutezzione: Anna hè a santa patrona di e donne in partu, di e mamme è di e veduve, di quelli chì facenu o vendenu panni, spazzule, di quelli chì travaglianu u legnu. A preganu per esse franchi di a puvertà è, cum'è Sant'Antone di Paduva, pè a cerca di oggetti persi.

Ghjuvacchinu.

Etimolugia: da l'ebreu "Yehoyagim" (Iavè innalza).

Casate: Giovacchini.

Nomi: Achim, Chim, Ghjuvacchina, Ghjuvacchinu, Giacchino, Gioacchina, Gioacchino, Joachim, Joakima, Joaquin, Joaquina, Jochem, Jochen, Jochim, Juchem.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
27 di lugliu

U **27 di lugliu** hè u 208esimu ghjornu (u 209esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Pantaleone**.

**Pantaleone** era un medicu marturiatu in Nicomedia u 27 lugliu di l'annu 303.

U cultu di issu santu, diffusu à u seculu quintu in Oriente, hè ghjuntu in Occidente à i seculi XI è XII. In Venezia, ci hè una chjesa dedicata à San Pantalon, è Pantalon hè u nome di una maschera di u teatru venizianu di u seculu XVI.

Casate: Pantaleoni, Pantaloni.

Paesi è cità: Venezia, Oporto, Crema.

Arti: Pantalon, di a cumedia taliana, deve u so nome à u santu patrone di a Chjesa di Venezia. Hè un vechju chì tussichjeghja è sputachjeghja, un viziosu è un avaru. Hè a risata è a vittima di tutti l'Arlicchini di a cumedia taliana, di tutti i Scappins di a cumedia francese è si ritrova in "Cum'ella vi garba" di Shakespeare. Era vestutu di una zimarra veniziana, di un curpettu à bottuli è di calzoni azzeccati. U nome di a maschera veniziana ebbe subitu un gran successu. In Corsica, a spressione "i pantaloni" (in francese: les pantalons) sustituisce di più in più i calzoni taliani è e braghe germaniche è galliche.

Prutezzione: Pantaleone hè u santu patrone di i medichi è di e mammane, ma dinù di e balie, per via di a legenda chì conta chì, quand'elli l'anu scapatu, hè surtitu latte è micca sangue.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
28 di lugliu

U **28 di lugliu** hè u 209esimu ghjornu (u 210esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Nazariu**.

**Nazariu** serebbi statu marturiatu in Milanu attempu à Celsu, in u primu seculu dopu à Cristu, à i tempi di Nerone.

E so osse serebbinu state ritrove da Sant'Ambrosgiu, versu l'annu 397. E' ghjè a celebrità di Sant'Ambrosgiu chì hà fattu quella di i dui martiri. E so reliquie eranu assai cherse.

Un altru Santu Nazariu era abbate di l'isula di Lérins à u seculu quintu. Hè per via d'ellu chì, in Francia, parechji paesi portanu u nome di Saint-Nazaire.

Etimolugia: da Nazaret (uriginariu di -), piccula cità galileana (chjamata oghje, in arabu, En-Nasira) duve a Vergine Maria ricevì l'annunziazione è duve Ghjesù passò a so giuventù.

Nomi: Nazaire, Nazario, Nazariu, Nazzaro.

U 28 lugliu si celebreghja dinù a memoria di i martiri di a Tebaide egizziana. A' l'epica di l'imperatore Deziu (248-251), i rimiti chì campavanu in u desertu ebbenu à pate e persecuzioni contru à i Cristiani. U casticu di issi disgraziati hè statu contu, un seculu è mezu dopu, da San Ghjilormu. Unu, untu di mele, hè statu spostu à a sulana. E vespe, e zinzale è i sarapicchi si ne sò techjati. L'agunia fù longa ghjorni è ghjorni. Un'altru, chì ùn vulia sente parlà di donne, hè statu incatinatu è datu à una prustituta per ch'ella ne facci u so ghjoculu. Ellu, s'hè tagliatu a lingua cù i denti è a l'hà sputata in faccia.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
29 di lugliu

U **29 di lugliu** hè u 210esimu ghjornu (u 211esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Marta**.

Secondu u Vangellu, **Marta** era a surella di Maria Maddalena è di Lazaru. Era una donna affaccendata è, quandu Ghjesù capitava in Bettania, stava in casa soia. Mentre chì Marta travagliava per ricevelu à a megliu, Maria Maddalena si ne stava cun ellu è u stava à sente incantata.

Un ghjornu, Marta li ne fece u rimproveru dicendu ch'ella facia megliu di aiutalla. Allora, Ghjesù disse:

- O Marta ! Maria Maddalena hà sceltu a più bella parte è, issa parte, ùn li serà micca tolta.

Un'altra volta Ghjesù ghjunse allora chì Lazaru era mortu da quattru ghjorni.

- O Ghjesù - disse Marta -, sì tù ti ere statu quì, u mio fratellu ùn serebbi mortu.

E Ghjesù rispose:

- Sò a Misericordia è a vita. Quellu chì hà fede in mè ùn cunnuscerà mai a morte. U to fratellu risusciterà.

E' Lazaru escì da a tomba.

U cultu di Santa Marta si hè spartu più di mille anni dopu, in Provenza, à l'epica di e Cruciate, quand'elli anu contu chì a famiglia di Marta si ne era venuta à stà custì, Maria Maddalena à a Santa Balma, Lazaru in Marseglia, è Maria in Tarascone (duv'ella hè a Santa Patrona di a cità).

Etimolugia: da l'araùeicu "marta" (donna, patrona).

Nomi: Marfa, Marfenia, Marfonka, Marfoucha, Mart, Marta, Martella, Marth, Martha, Marthe, Marthena, Martie, Martita, Martje, Marty, Mat, Mattie, Mattje, Matty, Moireach, Patty.

Paesi è cità: Ecchisi Trascona, Castres.

Litteratura: Una legenda conta chì Marta hà strangulatu a Tarasca, issu dragu femina chì si manhjava i zitelli. Cf "Mireio" di Federiccu Mistral.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
30 di lugliu

U **30 di lugliu** (o **luddu**) hè u 211esimu ghjornu (u 212esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1898: Henry Moore, scultore britannicu
* 1947: Arnold Schwarzenegger, attore austriaccu-americanu
* 1968: Sofie Gråbøl, attrice danese

## Morte

## Celebrazione
### Feste
### I Santi
Santa **Ghjulietta**. Santu **Petru Crisologu**.

**Ghjulietta** era una veduva assai ricca chì campava in Cesarea di Cappadoce, l'attuale cità di Kaiseri, in Turchia, marturiata versu l'annu 303.

A so morte hè stata conta una sessantina d'anni dopu da u so paisanu, San Basiliu.

Ghjulietta avia un omu d'affari chì avia sciuppatu quasi tuttu u casale è si appruntava à piglialli ciò chì ne restava. Allora u messe in tribunale.

Davanti à u ghjudice, quellu ùn si pudia difende è avia da esse cundannatu quand'ellu si avanzò per dì: "Issa donna ùn hà dirittu di mandami in tribunale, chì ghjè cristiana". E' ghjera vera chì un decretu imperiale mettia i Cristiani for di legge.

U ghjudice averebbi cuntinuvatu u prucessu sì Ghjulietta avia rinnegatu a so fede. Quella ricusò, è fù cundannata à esse brusgiata viva.

Hè partuta alegra, à boccarisa, per cullà nantu à u legnaghju è cunsulendu e so amiche chì a vulianu cunsulà. E fiare l'anu assuffucata senza brusgialla.

E' Basiliu conta chì, duv'ellu era u legnaghju, era nata una surgente chì guaria i malati.

Etimolugia è nomi: cf Ghjuliu (12 aprile).

**Petru** hè dettu "u crisologu" per via ch'ellu era assai eloquente (a parulla vene da duie parulle greche chì volene dì "oru" è "discorsu"). Quand'ellu hè mortu anu trovu 170 prediche ch'ellu avia scrittu. In u 1729, u papa Benedettu XIII l'hà pruclamatu duttore di a Chjesa.

Petru era natu è mortu in a cità taliana di Imola (v.400-v.450). A' 35 anni, era statu fattu vescu di Ravenna.

Etimolugia, casate è nomi: cf u 29 ghjugnu.

Paesi è cità: Ravenna, Imola.https://adecec.net/adecec/santi/07-lugliu.php

## In Corsica

## Ligami

* [ L'almanaccu 2006 di l'[Adecec]]
3 d'aostu

U **3 d'aostu** hè u 215esimu ghjornu (u 216esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
* 1924: Ghjaseppu Conrad, scrittore pulaccu-brittànnicu

## Celebrazione
### Feste
### I Santi
Santa **Lidia**. Santu **Nicudemu**.

**Lidia** campava in Grecia à u seculu primu. Era marcante di porpura, issa tinta rossa fatta cù certi curnetti marini è chì custava tandu quasi quant'è l'oru. Hè stata cunvertita versu l'annu 55 da San Paulu l'Apostulu. U fattu hè contu da San Lucca chì ghjera prisente. Dice:

"Imbarcaimu in Troas, è ghjunsimu in Samotracia è, u ghjornu dopu, in Napolis. E', da custì, in Filippi, prima cità di isse parti di a Macedonia è culunia rumana. E' ci stetimu qualchì ghjornu.

"Ghjuntu u sabbatu, esciimu da a cità, è andeimu vicinu à u fiume, locu urdinariu di l'orazione.

"Ci simu messi à pusà, parlendu cù e donne custì adunite.

"Frà elle, ci era una certa Lidia, marcante di porpura, di a cità di Tiatiri, serva di Diu, chì stava à sente.

"U Signore aprì u so core è elle capì ciò ch'ellu disse Paulu.

"Dopu à ch'ella fù battizata, ella è a so famiglia, ci pregò dicendu: "S'è vo mi avite ghjudicatu esse fida à u Signore, entrate in casa meia è stateci". E' cusì fecimu."

Etimolugia: da u grecu "Lydios" (nome di una regione).

Nomi: Liddy, Lidi, Lidia, Lidija, Lidonia, Lika, Linoulia, Lydia, Lydiane, Lydie.

Litteratura: Teresia von Bacheracht: "Lydia" (1844).

**Nicudemu** era un Fariseu, rettore di i Ghjudei.

U Vangellu secondu San Ghjuvanni conta chì, di notte tempu, Nicudemu era venutu à truvà à Ghjesù è li avia dettu: "O Maè ! noi sapimu chì tù sì un duttore mandatu da Diu, chì nisunu pò fà i miraculi chè tù faci s'ellu ùn hà a Diu cun ellu".

Ghjesù rispose è li disse: "In verità, a ti dicu, nisunu pò avè parte à u regnu di Diu s'ellu ùn hè natu una seconda volta".

- "E' cumu si face ? disse Nucudemu. Cumu, un omu, essendu vechju pò nasce ? Cumu pò entre una seconda volta in u corpu di a so mamma, è nasce ?

E' Ghjesù rispose: "In verità, a ti dicu, à chì ùn hè natu di acqua è di Spiritu, ùn pò entre in u regnu di Diu. Ciò chì ghjè natu da a carne, hè carne, ma ciò chì ghjè natu da u Spiritu, hè Spiritu. Allora, ùn ti maraviglià di ciò ch'o t'aghju dettu. Sì tù, duttore d'Israel, ùn credi quandu ti parlu di e cose di a Terra, chì ne serà quandu ti parleraghju di quelle di u Celu !".

A' a Nuvale d'Alisgiani, u 3 agostu celebreghjanu a festa di Satu Stefanu Primu, papa (258-260).https://adecec.net/adecec/santi/08-agostu.php

## In Corsica

## Ligami

* [ L'almanaccu 2006 di l'[Adecec]]
4 d'aostu

U **4 d'aostu** hè u 216esimu ghjornu (u 217esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1952: Moya Brennan, cantatrice irlandese.

## Morte

## Celebrazione
### Feste
### I Santi
Santu **Ghjuvan Maria Vianney**.

**Vianney** hè natu in Dardilly, accantu à Lione, l'8 maghju 1786. A' 10 anni, un prete li ampara appena à leghje.

In u 1809, Napulione avia bisognu di suldati pè a guerra di Spagna è furzava a cuscrizzione. Per ùn parte, Vianney si mette à a machja è ci stà quatordeci mesi. Dopu, entre à u seminariu. Dui anni dopu u ci caccianu.

A'29 anni, malgradu a so gnurantità, u facenu prete è quellu chì li avia datu appena d'istruzzione u si piglia cum'è vicicuratu. Trè anni dopu, hè numinatu in Ars, un paisolu di 230 abitanti à 35 chilometri di Lione.

Cum'è predicadore, u "curé d'Ars" ùn valia nunda, ma cum'è cunfessore era u primu. I peccadori surtianu da u cunfessiunale cù a pace di Diu. In più, curria a vuciata ch'ellu facia i miraculi. In Ars, dopu à u 1830, ghjunghjianu millaie è millaie di pelegrini è Vianney passava da dodeci à diciottu ore à ghjornu in cunfessiunale.

Hè mortu in Ars, à l'età di 73 anni. Avia campatu manghjendu pane asciuttu è pomi bulliti.

Hè statu beatificatu in u 1905 è canunizatu in u 1925.https://adecec.net/adecec/santi/08-agostu.php

## In Corsica

## Ligami

* [ L'almanaccu 2006 di l'[Adecec]]
5 d'aostu

U **5 d'aostu** hè u 217esimu ghjornu (u 218esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
A Madonna di e Nevi. Santu **Abele**.

Cultu antichissimu, postu ch'ellu data da l'epica rumana, istituitu in a seconda medità di u seculu quartu cù a custruzzione di a chjesa Santa Maria Maggiore in Roma, a festa di a Madonna di e Nevi si cunfonde cù quella di a Madonna di u Presepiu è cù a Madonna di e Grazie, festighjata in Calinzana u 5 agostu.

A' u Medievu, a Madonna di e Nevi era a santa patrona di a pieve di Brandu. Si pò omu dumandà s'ellu ci hè una lea trà issa festa è e "nevere", isse cisterne duve d'invernu si imbuttava a neve per vendela d'estate, è dinù cù l'industria di u ghjacciu chì esite ancu oghje.

Oghje, a Madonna di e Nevi hè festighjata à a bocca di Bavella.

Cù a scusa d'avè fattu piantà l'Arabi à Pittavu (l'attuale Poitiers), è di avè salvatu l'Europa da l'Islam, Carlu Martel si impatrunia di i beni di a Chjesa. Per ellu, una manera di arricchissi era di numinà veschi chì accettavanu di sparte. A' un certu Milone, vescu di Trevi, li dete ancu una seconda diocecsi, è micca di e più povere, quella di Remi (l'attuale cità di Reims) dopu à avenne scacciatu u titulare.

Dopu à a morte di Carlu, in l'annu 741, Peppinu, u figliolu, dumandò à San Bonifaziu di rifurmà a chjesa di a Gallia. U vescu di Magonza dete a dioccesi di Remi à Abele, un frate scuzzese chì avia fattu e so prove in i paesi di u Nordu. A decisione fù accetta da Peppinu u 2 marzu di u 774, è da u papa u 22 ghjugnu.

Per disgrazia, u papa era luntanu, Peppinu facia a guerra for di e fruntiere è Bonifaziu avia u so da fà in altrò. Allora, Milone persecutò à Abele. Pruvò ancu à fallu tumbà.

Dopu à dui o trè anni, Abele, chì ùn era omu à difendesi, si ne vultò in Belgica da duve ellu era venutu.

Etimolugua: da l'Ebreu "hebel" (soffiu, ansciu evanescente; figliolu).

Nomi: Abeau, Abel, Abélard, Abele, Abelin, Abelle, Nab.https://adecec.net/adecec/santi/08-agostu.php

## In Corsica

## Ligami

* [ L'almanaccu 2006 di l'[Adecec]]
6 d'aostu

U **6 d'aostu** hè u 218esimu ghjornu (u 219esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Trasfigurazione di Ghjesù Cristu. U Beatu **Tavianu**.

I Vangelli di Marcu, Lucca è Matteu contanu chì Ghjesù, essendu cullatu nantu à un altu monte, u monte Tabor, cù Petru, Ghjacumu è Ghjuvanni, fù trasfiguratu. A so vestura hè diventata risplendente è bianca cum'è neve, più bianca chè nisuna bucata l'abbia pussuta imbiancà.

Tandu, affacconu Elie è Mosè, è si messenu à ragiunà cù Ghjesù.

E' vense un nuvulu, è da u nuvulu vense una voce chì disse: "Questu hè u mio dilettu figliolu: ascultatelu".

I trè apostuli, guardendu in tornu, ùn videnu nunda. Un' ci era altru chè Ghjesù cum'è quand'elli eranu ghjunti.

Falendu da a muntagna, Ghjesù li disse di ùn parlanne à nisunu fintantu chì u figliolu di l'omu ùn sia risuscitatu frà i morti.

**Tavianu** hè natu versu l'annu 1060, in Quingey, dipartimentu di u Doubs. Era figliolu di Ghjilormu Secondu, conte di Burgogna. Unu di i so fratelli hè statu papa da u 1119 à u 1124 cù u nome di Calistu Secondu. Un altru era arcivescu di Besançon.

Tavianu si vulia fà frate, ma u babbu avia decisu di lascialli u cuntatu di Burgogna è u mandò à amparà u Dirittu à l'Università di Bologna.

Finiti i studii, invece di rientre, si ne stà culà cum'è prufessore.

Avia 27 anni quandu u babbu, chì sentia ch'ellu avia più pocu à campà, u manda à chjamà. Per istrada, Tavianu ampara chì u babbu era mortu. Invece di raghjunghje a Burgogna, duv'ellu averebbi avutu tutti l'onori, pianta in a cità lombarda di Pavia è si ne entre in un cunventu. Ci stà 42 anni, preghendu è studiendu a parulla di Diu.

Hè mortu u 6 agostu 1132. Vinti mesi nanzu, l'avianu ubligatu di accettà a piccula dioccesi di Savona, accantu à Genuva, una dioccesi chì nimu ne vulia.

Etimolugia: da u lat. "octavius" (ottesimu. Nome datu à l'ottesimu figliolu.

Casate: Ottavi, Ottaviani, Taviani.

Nomi: Octaaf, Octave, Octavia, Octavian, Octaviana, Octavie, Octavien, Octavienne, Octàvio, Octavius, Octavus, Oktav, Oktavi, Oktavia, Oktaviane, Oktavius, Oktaviusz, Ottavia, Ottaviano, Ottavianu, Ottavio, Ottaviu, Tava, Taviana, Tavianu, Tavie, Tavy.https://adecec.net/adecec/santi/08-agostu.php

## In Corsica

## Ligami

* [ L'almanaccu 2006 di l'[Adecec]]